SL Uradni list Evropske unije C 106/4

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1595/2004 z dne 8. septembra 2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženje ribiških proizvodov

(2006/C 106/03)

Povzetek podatkov, ki jih je treba vpisati: „Podpora za razvoj ekološkega ribogojstva“

Pojasnjevalne opombe: Shema državne pomoči je namenjena podpori za razvoj ekološkega ribogojstva, ki vključuje mala in srednja podjetja ter ribogojce posameznike (kakor je določeno v Prilogi I k Uredbi (ES) št. 70/2001). Načini gojenja rib, ki jih uporabljajo ribogojnice, morajo biti v skladu s pogoji, ki so določeni v Uredbi Sveta (EGS) št. 2092/91 in pravilih ekološkega kmetovanja, razglašenim z odlokom ministra za kmetijstvo Republike Litve z dne 29. aprila 2004, št. 3D-253 (Uradni list, 2004, št. 74–2561).

Pomoč bo plačana ribogojnicam:

ki niso zmanjšala skupne površine bazenov, v katerih je dovoljeno ekološko ribogojstvo, ki so jih imele v preteklem letu;

ki so pristojnim organom predložile vlogo in druge dokumente.

Pomoč bo dodeljena po izpolnitvi pogojev ter prejemu vlog in drugih dokumentov prosilcev. Izračun plačil in porazdelitev pomoči bodo opravile občine in nacionalna agencija za plačilni promet. Podjetja, ki so prejela pomoč nezakonito, ali subjekti, ki so prispevali k nezakonitem dodeljevanju pomoči, so zakonsko odgovorni v skladu z zakonodajo Republike Litve

Država članica: Republika Litva

Št. pomoči: XF 13/2005

Naziv sheme: „Podpora za razvoj ekološkega ribogojstva“

Pravna podlaga:

— 2002 m. birželio 25 d. Lietuvos Respublikos žemės ūkio ir kaimo plėtros įstatymo Nr. IX-987 (Valstybės žinios, 2002, Nr. 72-3009) 16 straipsnio 1 dalies 6 ir 15 punktai.

— 2002 m. gruodžio 21 d. Lietuvos Respublikos Vyriausybės nutarimo Nr. 2079 „Dėl įgaliojimų įgyvendinant Lietuvos Respublikos žemės ūkio ir kaimo plėtros įstatymą suteikimo“ (Valstybės žinios, 2002, Nr. 124-5654) 1.1.6. punktas.

— Lietuvos Respublikos žemės ūkio ministro įsakymo projektas „Dėl ekologinio žemės ūkio plėtotės akvakultūros įmonėse rėmimo 2005 m. taisyklių“

Načrtovani letni izdatki po shemi: Skupni letni znesek dodeljenih proračunskih sredstev po tej shemi je 1,6 milijona LTL (okoli 463 392 EUR)

Največja intenzivnost pomoči: Višina državne pomoči ne presega raven (60 %) državnih subvencij in subvencij Skupnosti, ki so določene v Prilogi IV k Uredbi (ES) št. 2792/1999

Datum začetka izvajanja: Predvideni datum začetka veljavnosti odloka ministra za kmetijstvo Republike Litve o pravilih za dodeljevanje podpore za razvoj ekološkega ribogojstva v ribogojnicah v letu 2005 je konec junija 2005

Trajanje sheme: Shema se bo izvajala v obdobju 2005–2006

Dodatni (sekundarni) cilji pomoči:

— spodbujanje razvoja ekološkega ribogojstva;

— povečanje ponudbe konkurenčnih proizvodov ekološkega ribogojstva

Pomoč se dodeli v skladu s členom 11 Uredbe (ES) št. 1595/2004

Upravičeni do državne pomoči morajo izpolnjevati zahteve iz točke 2 in 2(2) Priloge III k Uredbi (ES) št. 2792/1999. Upravičeni stroški so:

— naložbe v objekte in opremo, ki se uporabljajo v proizvodnji in vodenju procesa ekološkega ribogojstva in so namenjeni izboljšanju kakovosti ekološkega ribogojstva in/ali zmanjšanju onesnaževanja okolja;

— ukrepi, namenjeni izboljšanju higienskih razmer in zdravstvenega varstva rib

Zadevni gospodarski sektorji: Ribogojstvo (podsektor: ekološko ribogojstvo)

Naziv in naslov organa, ki dodeli pomoč:

Ministry of Agriculture of the Republic of Lithuania Gedimino Av. 19 LT-01103 Vilnius

Spletni naslov: http://www.zum.lt